CELEX: 32003D0656
Language: el
Date: 2003-09-12 00:00:00
Title: 2003/656/ΕΚ: Απόφαση της Επιτροπής, της 12ης Σεπτεμβρίου 2003, σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά επτά προϊόντα για ευρωπαϊκές τεχνικές εγκρίσεις χωρίς κατευθυντήρια γραμμή (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3247]

Avis juridique important

|

32003D0656

2003/656/ΕΚ: Απόφαση της Επιτροπής, της 12ης Σεπτεμβρίου 2003, σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά επτά προϊόντα για ευρωπαϊκές τεχνικές εγκρίσεις χωρίς κατευθυντήρια γραμμή (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3247]  

Επίσημη Εφημερίδα αριθ. L 231 της 17/09/2003 σ. 0015 - 0018

Απόφαση της Επιτροπήςτης 12ης Σεπτεμβρίου 2003σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά επτά προϊόντα για ευρωπαϊκές τεχνικές εγκρίσεις χωρίς κατευθυντήρια γραμμή[κοινοποιηθείσα υπό τον αριθμό Ε(2003) 3247](Κείμενο που παρουσιάζει ενδιαφέρον για τον ΕΟΧ)(2003/656/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/106/EΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε από την οδηγία 93/68/EΟΚ(2), και ιδίως το άρθρο 13 παράγραφος 4,Εκτιμώντας τα ακόλουθα:(1) Για τη βεβαίωση της συμμόρφωσης ενός προϊόντος η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγρφος 3 της οδηγίας 89/106/ΕΟΚ, την εκάστοτε λιγότερο δαπανηρή διαδικασία που ανταποκρίνεται στους όρους ασφαλείας. Πρέπει δηλαδή να αποφασίσει κατά πόσον η ύπαρξη ενός συστήματος ελέγχου της παραγωγής στο εργοστάσιο με ευθύνη του κατασκευαστή αποτελεί αναγκαία και ικανή προϋπόθεση για τη βεβαίωση της συμμόρφωσης συγκεκριμένου προϊόντος ή οικογένειας προϊόντων, ή κατά πόσον, για λόγους που συνδέονται με την τήρηση των αναφερομένων στο άρθρο 13 παράγραφος 4 κριτηρίων, απαιτείται η παρέμβαση αναγνωρισμένου οργανισμού πιστοποίησης.(2) Σύμφωνα με το άρθρο 13 παράγραφος 4, στις εντολές και στις τεχνικές προδιαγραφές πρέπει να αναφέρεται η διαδικασία που καθορίζεται με αυτόν τον τρόπο. Είναι επομένως επιθυμητό να προσδιορίζονται τα προϊόντα ή η οικογένεια προϊόντων που αναφέρονται στις τεχνικές προδιαγραφές.(3) Οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα III της οδηγίας 89/106/ΕΟΚ. Επομένως, είναι αναγκαίο να προσδιορίζονται με σαφήνεια οι μέθοδοι βάσει των οποίων θα πρέπει να εφαρμόζονται οι δύο διαδικασίες, μέσω αναφοράς στο παράρτημα III, για κάθε προϊόν ή οικογένεια προϊόντων, εφόσον στο παράρτημα III παρέχεται προτεραιότητα σε ορισμένα συστήματα.(4) Η διαδικασία που προβλέπεται στο στοιχείο α) του άρθρου 13 παράγραφος 3 αντιστοιχεί στα συστήματα που καθορίζονται στην πρώτη δυνατότητα χωρίς συνεχή επιθεώρηση, καθώς και στη δεύτερη και στην τρίτη δυνατότητα του σημείου ii) του τμήματος 2 του παραρτήματος ΙΙΙ. Η διαδικασία που προβλέπεται στο στοιχείο β) του άρθρου 13 παράγραφος 3 αντιστοιχεί στα συστήματα που καθορίζονται στο σημείο i) του τμήματος 2 του παραρτήματος ΙΙΙ, καθώς και στην πρώτη δυνατότητα με συνεχή επιθεώρηση, του σημείου ii) του τμήματος 2 του παραρτήματος ΙΙΙ.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τεχνικών έργων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η συμμόρφωση των προϊόντων και των οικογενειών προϊόντων που αναφέρονται στο παράρτημα Ι βεβαιώνεται μέσω διαδικασίας σύμφωνα με την οποία ο κατασκευαστής διαθέτει, υπό την αποκλειστική ευθύνη του, σύστημα ελέγχου της παραγωγής στο εργοστάσιο, με το οποίο θα διασφαλίζεται η συμμόρφωση του προϊόντος προς τις αντίστοιχες τεχνικές προδιαγραφές.Άρθρο 2Η συμμόρφωση των προϊόντων που αναφέρονται στο παράρτημα ΙΙ βεβαιώνεται με διαδικασία σύμφωνα με την οποία, πέραν του συστήματος ελέγχου παραγωγής στο εργοστάσιο υπό την ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος.Άρθρο 3Η διαδικασία βεβαίωσης της συμμόρφωσης που προβλέπεται στο παράρτημα ΙΙI προσδιορίζεται στις σχετικές ευρωπαϊκές τεχνικές εγκρίσεις.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 12 Σεπτεμβρίου 2003.Για την ΕπιτροπήErkki LiikanenΜέλος της Επιτροπής(1) ΕΕ L 40 της 11.2.1989, σ. 12.(2) ΕΕ L 220 της 30.8.1993, σ. 1.ΠΑΡΑΡΤΗΜΑ I- Υδατοαπωθητικό επιφανειακό προϊόν - υδρόφοβοι παράγοντες που βασίζονται σε οργανομεταλλικές ουσίες (ΕΟΤΑ αριθ. αναφ. 06.05/02):για χρήση στην κατεργασία πορωδών δομικών υλικών, κυρίως σε προσόψεις.- Έτοιμα συστήματα, διατομές και ταινίες σφράγισης (EOTA αριθ. αναφ. 06.05/01 και 06.05/04):για χρήση ως στεγανωτικοί αρμοί σε κατασκευαστικά έργα, περιλαμβανομένης και της στεγάνωσης του εξωτερικού περιβλήματος των κτιρίων κατά των καιρικών συνθηκών.ΠΑΡΑΡΤΗΜΑ II- Κάθετος υαλοπίνακας με ενιαίο σημείο στήριξης (EOTA αριθ. αναφ. 04.04/25):για χρήση σε αεριζόμενα τοιχοπετάσματα προσόψεων ή σε κάθετους υαλοπίνακες που περικλείουν εσωτερικούς χώρους.- Σημειακός συνδετήρας (EOTA αριθ. αναφ. 06.02/03):για χρήση στην πάκτωση ανηρτημένων επενδύσεων με πείρους πεπλατυσμένης κεφαλής.- Σύστημα επίστρωσης για την εξάλειψη των ηλεκτροστατικών φορτίων σε εγκαταστάσεις αποθήκευσης, πλήρωσης και χειρισμού υγρών που προκαλούν ρύπανση των υδάτων (EOTA αριθ. αναφ. 06.05/13):για χρήση κατά τη στεγανοποίηση συλλεκτήριων δεξαμενών και χώρων, καθώς επίσης και για επιφάνειες οπλισμένου σκυροδέματος στην περίπτωση χειρισμού υγρών που προκαλούν ρύπανση των υδάτων.- Σύστημα επίστρωσης για εγκαταστάσεις αποθήκευσης, πλήρωσης και χειρισμού υγρών που προκαλούν ρύπανση των υδάτων (EOTA αριθ. αναφ. 06.05/14):για χρήση κατά τη στεγανοποίηση συλλεκτήριων δεξαμενών και χώρων, καθώς επίσης και για επιφάνειες οπλισμένου σκυροδέματος στην περίπτωση χειρισμού υγρών που προκαλούν ρύπανση των υδάτων.- Υλικά και διατομές σφράγισης αρμών (EOTA αριθ. αναφ. 06.05/11 και 06.05/12):για χρήση κατά τη στεγανοποίηση κατασκευαστικών έργων ή τμημάτων τους, που χρησιμοποιούνται για την αποθήκευση, την πλήρωση και τον χειρισμό ουσιών που προκαλούν ρύπανση των υδάτων.ΠΑΡΑΡΤΗΜΑ IIIΣημείωση:για προϊόντα με περισσότερες της μίας προβλεπόμενες χρήσεις που καθορίζονται για τις ακόλουθες οικογένειες, τα καθήκοντα του εγκεκριμένου οργανισμού τα οποία απορρέουν από τα σχετικά συστήματα βεβαίωσης της συμμόρφωσης, είναι σωρευτικά.Οικογένεια προϊόντων: προϊόντα για ευρωπαϊκές τεχνικές εγκρίσεις χωρίς κατευθυντήρια γραμμή (1/2)Συστήματα βεβαίωσης της συμμόρφωσηςΓια το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται ο ΕΟΤΑ να προσδιορίσει το (τα) ακόλουθο(-α) σύστημα(-τα) βεβαίωσης της συμμόρφωσης στις σχετικές ευρωπαϊκές τεχνικές εγκρίσεις:>ΘΕΣΗ ΠΙΝΑΚΑ>Σύστημα 1: Βλέπε οδηγία 89/106/ΕΟΚ, παράρτημα ΙΙΙ τμήμα 2 σημείο i), χωρίς δειγματοληπτική δοκιμή ελέγχου.Σύστημα 2+: Βλέπε οδηγία 89/106/EΟΚ παράρτημα III τμήμα 2 σημείο ii), πρώτη δυνατότητα, περιλαμβανομένης και της πιστοποίησης του ελέγχου παραγωγής στο εργοστάσιο από εγκεκριμένο φορέα, με βάση τόσο την αρχική επιθεώρηση του εργοστασίου και του ελέγχου παραγωγής στο εργοστάσιο, όσο και τη συνεχή επιθεώρηση, αξιολόγηση και αναγνώριση του ελέγχου παραγωγής στο εργοστάσιο.Σύστημα 4: Βλέπε οδηγία 89/106/ΕΟΚ, παράρτημα III τμήμα 2 σημείο ii), τρίτη δυνατότητα.Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές, δεν πρέπει να επιβάλλεται στον κατασκευαστή η επαλήθευση του εν λόγω χαρακτηριστικού, εάν δεν επιθυμεί ο ίδιος να δηλώσει τις σχετικές επιδόσεις του προϊόντος.Οικογένεια προϊόντων: προϊόντα για ευρωπαϊκές τεχνικές εγκρίσεις χωρίς κατευθυντήρια γραμμή (2/2)Συστήματα βεβαίωσης της συμμόρφωσηςΓια το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, καλείται ο ΕΟΤΑ να προσδιορίσει το (τα) ακόλουθο(-α) σύστημα(-τα) βεβαίωσης της συμμόρφωσης στις σχετικές ευρωπαϊκές τεχνικές εγκρίσεις:>ΘΕΣΗ ΠΙΝΑΚΑ>Σύστημα 1: Βλέπε οδηγία 89/106/ΕΟΚ, παράρτημα III τμήμα 2 σημείο i), χωρίς δειγματοληπτική δοκιμή ελέγχου.Σύστημα 3: Βλέπε οδηγία 89/106/ΕΟΚ, παράρτημα ΙΙΙ τμήμα 2 σημείο ii), δεύτερη δυνατότητα.Σύστημα 4: Βλέπε οδηγία 89/106/ΕΟΚ, παράρτημα III τμήμα 2 σημείο ii), τρίτη δυνατότητα.Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές, δεν πρέπει να επιβάλλεται στον κατασκευαστή η επαλήθευση του εν λόγω χαρακτηριστικού, εάν δεν επιθυμεί ο ίδιος να δηλώσει τις σχετικές επιδόσεις του προϊόντος.